text: Lastbil kørte ind i bus ved vejarbejde
  04 april 2012 kl. 08.24
  Trafikalt kaos, da en lastbil kørte bag ind i en bus ved vejarbejde på motorvejen syd for Skærup rasteplads. Lastbilens chauffør sad fastklemt, men er ikke alvorligt skadet.
  Tre passager i bussen blev kørt på sygehuset til kontrol. 
  Uheldet skete, hvor vejarbejdet ophører og vognbanerne flettes sammen.
  Bussen, som var på vej mod syd, bremsede let op. Det opdagde lastbilchaufføren ikke - og han påkørte bussen bagfra. 
  Chaufføren sad fastklemt i førerkabinen, men blev hurtigt befriet af Vejle Brandvæsen.
  Der er 80 km/ts fartbegræsning på stedet.
  Som omtalt tirsdag noterede politiet 175 fartsyndere på stedet i løbet af fem timer. I TV SYD udtalte en maskinfører, at de arbejdende netop frygter at der sker uheld på strækningen, hvor vejen er indsnævret og mange kører for stærkt.
  Personrednigen var hurtigt overstået, men begge retninger på motorvejen var delvist spærret i flere timer. Der vil gå nogle timer, før der er ryddet op på stedet.
  Politiet har i forbindelse med uheldet dirigeret trafikken væk fra motorvejen. Alligevel opstod der hurtigt trafikalt kaos.
  